cyanic-selkie/wikianc huggingface dataset:
Baruks apokalypse
Beskrivelse
Den gammelsyriske teksten er bortimot helt sikkert en oversettelse fra gresk. Originalen ble antagelig skrevet på hebraisk. Det er et nært slektskap mellom denne apokalypse og den i Fjerde Esra, men forskerne er delt i spørsmålet om i hvilken grad de har påvirket hverandre. En hypotesen er at Andre Baruk er en etterligning av Fjerde Esra, og derfor senere. Baruks apokalypse handler delvis om de samme problemer, lidelsene til teokratiske folket, og deres endelig seier over der undertrykkere. Dets Messias generelt er jordisk og verdslig, men i den senere del av boken tenderer Messias' rike mot en mer åndelig begrep.
VioLution
VioLution er det tredje studioalbumet til det norske industriell metal-bandet V:28.
Cochise
Cochise (født ca. 1815, død 8. juni 1874 et sted sørøst i dagens Arizona) var høvding for chokonene, en gruppe av Chiricahua-apasjer. Han spilte en viktig rolle under apachekrigene.
Biografi
Han var kjent for å ha startet sin egen del av stridighetene i 1861. Cochise hadde inntil da arbeidet som treflekker på Apache Pass-diligencestasjonen på Butterfield Overland Stage Line (Butterfield diligencelinje).
Den utløsende faktor for dette opprøret var en beskylding fra en hvit godseier om at Cochise og flere av hans venner hadde kidnappet hans lille sønn. Cochise og fem andre ble bedt om å komme inn til avhør. De ble garantert fritt leide av øverstkommanderende for de amerikanske soldatene på stedet, løytnant Bascome. Avhøret foregikk i et armè-telt.
Chokonene bedyret i avhøret at de ikke hadde noe å gjøre med denne kidnappingen. Senere viste det seg at de fortalte sannheten. Da Cochise og de fem andre ikke ville tilstå, bestemte lt. Bascome seg for å arrestere dem. Det oppsto kamp og det endte med at en av indianerne ble drept, fire arrestert, mens Cochise på mirakuløst vis klarte å skjære seg ut av teltet og komme seg unna. På dette tidspunktet hadde han tre kuler i kroppen.
For å få frigitt de fire chokonene som var i hærens varetekt tok Cochise og hans menn flere hvite til fange for å forsøke en byttehandel. Lt. Bascome svarte med å henge et halvt dusin chokonner, deriblant flere slektninger av Cochise.
Etter dette var Cochise i krig med den amerikanske hæren i lang tid før han sluttet fred og aksepterte en tilværelse i et reservat i 1872. I en lang periode kjempet han sammen med Juh og Mangas Coloradas.
Cochise var kjent for å være stor og sterk og meget intelligent. Han var nysgjerrig på hvordan de hvite levde og skaffet seg flere venner blant de hvite amerikanerne.
Han giftet seg med Dos-teh-seh, datteren til Mangas Coloradas, på 1830-tallet. De fikk barna Taza (1842–1876) og Naiche (c. 1856–1919).
Cochise døde i juni 1874 av sykdom, antagelig magekreft. Han regnes av mange for å ha vært en av de aller største Apache-høvdingene.
Det finnes idag ingen fotografier tilgjengelig av Cochise. Cochise County i Arizona er oppkalt etter ham.
Fjørtofta
Fjørtofta er den nordligste av øyene i tidligere Haram kommune, fra 2020 innlemmet i Ålesund i Møre og Romsdal. Den hører til øygruppa Nordøyane og ligger ved munningen av Romsdalsfjorden. Øyas høyeste punkt er Æafjellet, som er 112,5 moh.
Øya har 133 innbyggere pr 1. januar 2016. Arealet er 8,9 km².
Det er ferjeforbindelse til de nærliggende øyene og til fastlandet (rute 22, Brattvåg, Dryna, Myklebust, Fjørtofta) og hurtigbåtforbindelse til Ålesund og de andre Nordøyane.
De siste årene det vært mye fraflytting, spesielt barnefamilier. Våren 2008 ble Fjørtoft barne- og ungdomsskule lagt ned. Elevene fra Fjørtofta pendler nå til Harøya.
Paul Simon (politiker)
Paul Martin Simon (født 29. november 1928 i Eugene, Oregon, død 9. desember 2003 i Springfield, Illinois) var en amerikansk politiker, senator og presidentkandidat som representerte Det demokratiske parti.
Han ble valgt til viseguvernør i Illinois i 1969, og var det til 1973. Året etter ble han innvalgt til Representantenes hus for Illinois' 24. distrikt. Distriktet ble fjernet i 1983, men da ble han valgt inn ved det 22. distriktet. Han stilte til senatorvalg mot den sittende senatoren Charles Percy i 1984, og vant med 50% av stemmene. Han satt i USAs senat fra 1985 til 1997.
I 1987 annonserte han sitt presidentkandidatur. Han vant primærvalget i Illinois, kom på andreplass i Iowa og tredjeplass i New Hampshire. Michael Dukakis ble Demokratenes kandidat.
Konstitusjonspartiet
United States Constitution Party («Konstitusjonspartiet») er et konservativt amerikansk politisk parti som har fått oppmerksomhet for sin kristne retorikk.
De har blant annet åpent gått ut mot homofili, abort og innvandring. De står for den såkalte paleokonservatismen, en retning som også eksempelvis Pat Buchanan er tilhenger av, og dette er et tradisjonelt konservativt alternativ til nykonservatismen.
Partiet fikk dagens navn i 1999, men i noen stater og områder har partiet tilknytning til politiske grupper med andre navn.
Deres hovedpunkter er:
Grunnkretser i Aure kommune
Grunnkretser i Aure kommune er delområder og grunnkretser som seksjonerer Aure kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Kearny kraftverk
Kraftverket stod ferdig utbygd med to 146 mw-blokker i 1970 og utvidet med fem 61 mw-blokker i 2001. Brenselkilden er naturgass, og subsidiært fyringsolje.
Brynseng
Brynseng er et strøk på Bryn i Oslo, beliggende i hovedsak i bydel Gamle Oslo mot grensen til bydel Alna i Østensjøveien.
Bella Center
Bella Center (eller BC) er Skandinavias største utstillings- og kongressenter beliggende i Ørestad på Amager med små og store kongresser av nasjonal og internasjonal karakter samt faste tilbakevendende messer for blant annet biler,ferie, bolig- og kontorinnretning, smykker samt mote, sko og lærvarer. Bella Center er plassert mellom Field's, Royal Golf Center, Vejlands Allé og Bella Center stasjon (Københavns metro), som for øvrig har fått navn etter senteret. Tilknyttet Bella Center ligger fra 2011 Nordens største hotel Bella Sky.
FNs klimakonferanse ble arrangert i Bella Center mellom 7. og 18. desember 2009. I mars 2009 ble det avholdt en vitenskapelig konferanse: Climate Change: Global Risks, Challenges and Decisions i Bella Center.
Filmmusikal
En undersjanger til musikalfilm er musikalsk komedie som også har med et sterkt element av humor ved siden av den vanlige musikken, dansingen og historiefortellingen.
Knut Bjørnsen
Knut Bjørnsen (født 26. juli 1932, død 14. november 2008 ) var en norsk sportsjournalist og programleder for NRK.
Bakgrunn
Bjørnsen var i sin ungdom en lovende skøyteløper som konkurrerte for Oslo Skøiteklub. Han vant blant annet det utsatte junior-NM 24. til 25. februar 1951 på Hamar stadion foran Hroar Elvenes, Oslo Idrettslag (sølv) og klubbkamerat Per Ødegaard (bronse). Det ordinære mesterskapet ble annullert etter første dag på grunn av ulike løpsforhold, bløt is.
Han startet sin journalistiske karriere i 1953 i Verdens Gang og var der til han i 1961 ble ansatt i NRK. For nordmenn flest huskes han best som TV-reporter i NRK fra utallige mesterskap på skøyter og i friidrett, ofte i tospann med Per Jorsett. Han stod som programleder for seks runder av den originale, norske versjonen av Kvitt eller dobbelt med nesten 30 år mellom første og siste sesong fra 1966 til 1994. Han ledet også flere andre underholdningsprogrammer i NRK og spørreleken Avspark i 1970. Bjørnsen sto også for TV-kommentarene på direktesendte åpnings- og avslutningsseremonier under de Olympiske leker, sommer og vinter, i mange år.
Etter at han sluttet i NRK, medvirket Bjørnsen i en del eksperimenter med TV-shop i norsk reklamefjernsyns barndom. Han demonstrerte gryter og kasseroller og annet nyttig til hus og hjem og fikk etter dette kallenavnet Gryte-Knut. Mot slutten av 1960-årene ble han også kjent for reklame for vaskemidler, noe som førte til at han fikk kallenavnet Vaske-Bjørnsen. Han var også programleder for Lykkehjulet og Ønskebrønnen på TV3. Bjørnsen spilte seg selv i to episoder av Karl & Co på TV 2. Han var dommer i Isdans på TV 2 i 2007.
I årenes løp skrev og redigerte Bjørnsen en rekke bøker; hovedsakelig sportsbøker, men også bøker i andre sjangere. Han hadde stor interesse for Sørlandets historie og natur, og han lagde en TV-serie om temaet og skrev bok om dramaet rundt det norske skipet Najaden. Han hadde også en bigeskjeft som leverandør av sangtekster til blant andre Ole Ivars.
Personlige forhold
Knut Bjørnsen giftet seg med Bjørg da han var ung journalist. De var gift i mange år, og sammen fikk de to barn, en sønn og en datter. Etter sin kones bortgang var Bjørnsen gift med Karin i 20 år. De to fikk ingen barn sammen. I april 2008 fikk han konstatert kreft i bukspyttkjertelen. Syv måneder senere døde han, 76 år gammel.
Knut Bjørnsen ble gravlagt fra Dybvåg kirke i Tvedestrand den 25. november 2008.
Kinsky
Kinsky (opprinnelig Wchinsky) er en bøhmisk adelsslekt. Den nevnes tidligst i 1237, ble opphøyet til grever i 1628, 1676 og 1687, og til tyske riksfyrster i 1747.
Slekten arvet i 1748 Palais Daun i Wien (i familiens eie til 1987), bygget det berømte Palais Kinsky i Prag og eiet tallrike borger og slott. Etter den kommunistiske maktovertagelsen i det som ble Tsjekkoslovakia, ble familiens eiendommer konfiskert og familien landsforvist. Idag lever de over hele Europa, men hovedsakelig i Østerrike.
Kjente familiemedlemmer inkluderer
Mount Erebus
Mount Erebus er et fjell i Antarktis og er den sydligste aktive vulkanen på jorden. Med en høyde på 3 794 meter over havet er Mount Erebus også den nest høyeste vulkanen i Antarktis etter Mount Sidley.
Fjellet ligger på Rossøya sammen med tre andre vulkaner, blant annet Mount Terror. Det ble oppdaget i 1841 av James Clark Ross og oppkalt etter hans skip HMS «Erebus». Det ble første gang besteget av medlemmer av Ernest Shackletons ekspedisjon i 1908, blant disse var Douglas Mawson. Erebus har en sammensatt form. Den nedre halvdelen har form som en skjoldvulkan, mens den øvre delen har form som en stratovulkan.
Ross observerte vulkansk aktivitet fra Erebus. Vulkanen er kjent for sin store lavasjø som er å betrakte som permanent. Mindre vulkansk aktivitet kan vare over lange perioder. Vulkanen har nå vært omtrent kontinuerlig aktiv siden 1972. Mount Erebus vulkanobservatorium ligger ved foten av fjellet og driftes av New Mexico Institute of Mining and Technology. Observatoriet er blant annet ansvarlig for å overvåke den vulkanske aktiviteten.
Den 28. november 1979 krasjet Air New Zealand Flight 901 (TE901), et McDonnell Douglas DC-10-fly som fløy rundturer mellom Auckland og Antarktis, og alle de 257 som var om bord omkom.
Fløte
Fløte brukes i matlaging blant annet i supper, sauser, gryteretter og desserter. Spesielt i det franske kjøkken benyttes fløte som en viktig ingrediens. Fløte kan også brukes som den er, for eksempel til frisk frukt og bær.
Etter et par dager kan fløten benyttes til å framstille krem (frisk fløte kan ikke så lett piskes stivt). Krem kan brukes som topping til en kopp kakao, til fruktsalater og desserter eller lignende, og den er også mye brukt som pynt på kaker.
Fløtetyper
I Norge finnes følgende typer fløte i handelen:
Bruksområder
Fløte kan brukes til å flere retter, som blant annet:
- Panna Cotta
- Bløtkake
- Kremfjes
Xunjiansi kullkraftverk
Xunjiansi kullkraftverk er et kullkraftverk i provinsen Yunnan i det sørlige Kina. Det har en installert produksjonskapasitet på 600 MW.
Ensjøbyen
Ensjøbyen er et byutviklingsprosjekt på Ensjø i Oslo. Et område som i hovedsak består av næringsbygg, hvorav mange bilforhandlere, er tenkt omdanna til en boligbydel med mellom 5000 og 7000 leiligheter. Et overordna program for området blei vedtatt av Oslo bystyre 17. mars 2004.
Ensjøområdet begrenses av Hovinveien, Grenseveien, Strømsveien og t-banen. Ensjøbyen som prosjekt omfatter imidlertid ikke områdene langs Hovinveien, Grenseveien og Strømsveien som fra før er bebygd med boliger, og heller ikke de relativt nye næringsområdene på Helsfyr/Fyrstikktorget.
Hovedaksene i den nye bydelen vil være Ensjøveien og Gladengveien.
Utbygginga er tenkt over en periode på rundt 15 år, og foreløpig (2008) er det bare små deler av prosjektet som er gjennomført eller påbegynt. Den økonomiske nedgangen gjør at det er usikkert i hvilket tempo og omfang prosjektet vil bli videreført.
Dette er en del av elementene i planen (det foreligger ikke reguleringsplaner osv for alle):
I tillegg til Tiedemannsjordet er det (2008) ferdigstilt boligblokker i Ensjøveien 6 (Normannsløkka), mens det er under bygging blokker i Ensjøveien 25 (Rolf Hofmos plass). Videre er et kontorbygg i Gladengveien 2 på det nærmeste ferdig.
Hovinbekken gjennom Ensjøbyen er åpnet etter at den i mange år lå under jorda.
Total ReConstruction
Total ReConstruction er det eneste samlealbumet til det norske industriell metal-bandet V:28.
Jingyuan kullkraftverk
Det er bygget ut i to faser, en ferdig i 1997 og en i 2007 (2 x 320 MW). I ettertid er det innfaset ytterligere 2 x 300 MW gjennom en tredje fase. Anlegget eies av provinsregjeringen i Gansu, og driftes av Meiya Power Company Ltd.
Kunming-2 kullkraftverk
Kunming-2 kullkraftverk er et kullkraftverk ved storbyen Kunming i provinsen Yunnan i det sørlige Kina. Det har en installert produksjonskapasitet på 600 MW. Operatør er Huadian Group
Nordøyane
Nordøyane er ei øyrekke i Møre og Romsdal. De ligger i Giske kommune og Ålesund kommune på nordre Sunnmøre og ytre Romsdal. Den omfatter disse øyene fra nord til sør: I Ålesund kommune bor 2732 innbyggere (4% av kommunens innbyggere) på disse øyene: I Giske kommune med 8398 innbyggere fordelt på disse øyene som også utgjør hele kommunen:
Avgrensinga i sør er Breisundet.
Betegnelsen Nordøyane brukes særlig om de store øyene i tidligere Haram kommune. Øyene i Giske kommune, som er nærmest Ålesund sentrum, har fergefri fastlandsforbindelse med Ålesund mens de andre er knytta sammen med bilferger og hurtigbåter. Den planlagte Nordøyvegen skal forbinde de nordligste øyene med fastlandet via bro og tre undersjøiske tunneler.
Sørøyane er øygruppen sør for Ålesund, med blant annet Hareidlandet, Gurskøya og Runde. Mens Sørøyane er relativt fjellrike, er Nordøyane til dels flate og har relativt store gårder.
Novo Horizonte (Santa Catarina)
Novo Horizonte er en kommune i delstaten Santa Catarina i sørregionen av Brasil.
Grunnkretser i Balestrand kommune
Grunnkretser i Balestrand kommune er delområder og grunnkretser som seksjonerer Balestrand kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Kaiyuan kullkraftverk
Kaiyuan kullkraftverk er et kullkraftverk i provinsen Yunnan i det sørlige Kina. Det har en installert produksjonskapasitet på 600 MW. Operatør er Datang Group.
Attosekund
Attosekund er en avledet SI-enhet for måling av tid. Et attosekund er lik 10−18 sekunder. Symbolet for attosekund er as.
1 attosekund er lik:
Og motsatt:
Referanser
1 E-18 s
Selvbilde
Selvbilde er den oppfatning man har om seg selv, godt eller dårlig. Med det menes summen av de inntrykk og tanker et enkeltmenneske har om seg selv og sin plass i forhold til andre individer og samfunnet forøvrig.
Begrepet selvbilde brukes i psykologi, psykoterapi, pedagogikk og i historiske analyser, men også i dagligtale («Han/ hun har et dårlig selvbilde»).
Lågøya
Lågøya er ei øy som hører til Svalbard. Den ligger nordvest for Nordaustlandet og har sjelden blitt besøkt. Arealet er 103,5 km². Sør og øst for øya skilles den fra Nordaustlandet av henholdsvis Franklinsundet og Lady Franklinfjorden. Øya har ingen vesentlige fjell eller høydedrag. Det høyeste punktet ligger på 57 moh. Den har ikke noe permanent isdekke.
Den inngår i Nordaust-Svalbard naturreservat.
Vigdis Bente Mørdre
Vigdis Bente Mørdre (født 18. februar 1954) er en norsk handikappidrettsutøver som har deltatt i paralympiske vinterleker én gang for Norge.
I tillegg til sin karriere som aktiv har hun hatt mange verv innen idretten; hun har vært tillitsvalgt, kretssekretær og utviklingskonsulent i både Norges Funksjonshemmedes Idrettsforbund og Norges idrettsforbund og olympiske komité. Hun har også vært integreringskonsulent i Akershus idrettskrets og leder i Øvre Romerike Handicapidrettslag.
Emanuel Pogatetz
Emanuel Pogatetz (født 16. januar 1983 i Graz, Østerrike) er en østerriksk fotballspiller som spiller for FC Juniors OÖ. Han er en forsvarsspiller som både kan spille stopper og venstreback.
Sayreville kraftverk
Sayreville kraftverk er et varmekraftverk i Middlesex County i New Jersey, USA. Anlegget har en installert produksjonskapasitet på 590 MW, fordelt på 3 turbiner med kogenerasjon for gasskraft på 143 MW hver (fra 1991), og 3 konvensjonelle turbiner for oljekraft a 57 MW hver (1972). Operatør for oljekraftverket er energiselskapet Reliant Energy, mens kogen gassblokkene drives av North Jersey Energy Association.
Kraftverket stod ferdig utbygd i 1972 og utvidet i 1991. Brenselkilden er naturgass og fyringsolje.
United States Natural Law Party
The Natural Law Party er et amerikansk parti som tror på en såkalt alle-partier-regjering – å samle de beste ideene, programmene og lederne fra alle politiske partier og private sektorer. The Natural Law Party vil ha en slutt på negative politiske kampanjer og partiavhengig politikk.
Hobbs gasskraftverk
Hobbs gasskraftverk er et varmekraftverk i Lea County i New Mexico, USA. Anlegget har en installert produksjonskapasitet på 658 MW fordelt på 3 turbiner. Operatør er energiselskapet Colorado Energy Management LLC.
Kraftverket stod ferdig utbygd i 2008. Brenselkilden er naturgass.
Platja de la Nova Mar Bella
Platja de la Nova Mar Bella er en strand i den katalanske byen Barcelona. Den ligger mellom Platja de la Mar Bella og den nesten nyåpna Platja de Llevant. Den er sammen med Platja de la Mar Bella en av strendene som ble laget i forbindelse med ombygginga av havnefronten, og er dermed et resultat av den nye byutviklinga etter de olympiske leker i 1992.
Den ligger i et rolig område, i distriktet Sant Martí. Den er den stranda i byen som har størst andel kvinner (60 %).
Platja de la Nova Mar Bella er rundt 500 meter lang og har en gjennomsnittlig bredde på 45 meter.
Orleans (Santa Catarina)
Orleans er en kommune i delstaten Santa Catarina i sørregionen av Brasil.
Bestemor Duck
Bestemor Duck (engelsk: Elvira «Grandma Duck» Coot) er en fiktiv figur i Andeuniverset.
Tidlig liv
Bestemors fornavn nevnes bare sjelden i seriene, i den grad at det er uklart hva hennes norske navn egentlig skal være. Anna, Andrea, Elvira og Solveig er alle navn som har vært nevnt i norske utgivelser. På engelsk har hun vært kalt "Elviry", kallenavn for Elvira. Normalt kalles hun ikke noe annet enn nettopp "Bestemor".
Mange historier fra Donalds barndom forutsetter at han vokste opp på Bestemors gård med henne som morsfigur. Det er muligens underforstått at Donalds foreldre, Didrik og Lillegull, tidlig falt fra, og at Bestemor tok seg av sønnesønnens oppdragelse. Det er aldri blitt avklart om Donalds søster Della også ble oppdratt av Bestemor, eller om Bestemors mann Hilmar ennå var i live i Donalds barndom.
Dagligliv
Til daglig driver Bestemor Duck gården utenfor Andeby sammen med Guffen. Duck-gården var i sin tid den største i hele området, men da Skrue McDuck kom til Andeby kjøpte han hele området bortsett fra gården.
Hun regnes som Duck-familiens overhode, og det er ofte hun som steller i stand til familie- og juleselskap. Bestemor er også berømt for sine gode paier, som flere ganger har vunnet førsteplassen i paikonkurranser. I det hele tatt er Bestemor nærmest overnaturlig dyktig til å lage vidunderlig mat, som er hennes spesielle evne (slik Skrue er overnaturlig dyktig med penger og Petter Smart er alle tiders oppfinnergeni).
Andebys bestemor
Bestemor Duck er mest kjent som eldste medlem i Duck-familien og Donald Ducks bestemor. Til tross for at hun kalles bestemor av nesten alle i Andeby er hun egentlig bare bestemoren til Stokkstein Duck, Klodrik Duck, Fetter Anton, Donald Duck og Della Duck.
Opptreden
Bestemor Ducks første inntreden i tegneserien om Donald var i ei dagsstripe i de amerikanske avisene i 1940, men da bare som et bilde på veggen hjemme hos Donald. Hennes første opptreden var i 1943 i en dagsstripe laget av Bob Karp og Al Taliaferro. Hun er datteren av Clinton Kvakk og Gjertrud Kvakk og dermed barnebarn av den berømte Kornelius Kvakk, grunnleggeren av Andeby.
Hennes første opptreden i Norge var i januar 1949.
Slektskap
I historien Mitt liv i et eggeskall blir Bestemor Duck fremstilt for å være Skrue McDucks halvsøster. Dette er resultat av forskjellige kanoner. Etter at Don Rosa gav ut en serie hvor Bestemor og Skrue ikke er halvsøsken, ble også den norske kanonen forandret på for å stemme med Don Rosas serie. Med andre ord: Bestemor er ikke Skrues halvsøster.
Enkelte tekstforfattere har også oppfattet slektsskapet mellom Bestemor og Donald som at de er mor og sønn (hun er da "bestemor" bare i forhold til Ole, Dole og Doffen). I Donald Duck nr 2/1953 forekommer det en rute der Bestemor tiltaler Donald som "min sønn". Ifølge Don Rosas stamtre er hun imidlertid virkelig Donalds bestemor; det var hennes sønn Didrik som giftet seg med Skrues søster Lillegull og fikk Donald.
Bestemor Duck på andre språk
Dansk: Bedstemor (Andrea) And
Engelsk: Grandma (Elviry) Duck
Finsk: Mummo (Kaino-Vieno) Ankka
Fransk: Grandmère Duck
Italiensk: Nonna Papera
Norsk: Bestemor (Anna) Duck
Portugisisk: Vovó Donalda
Svensk: Farmor (Elvira Augusta) Anka
Tysk: Oma (Dorette) Duck
Green Party (USA)
Green Party legger vekt på desentralisering og lokalt selvstyre, i henhold til partiets forpliktelser til et ikke-hierarktisk styringssett.
De ti grunnverdiene til Green Party :
Belgisk toppdivisjon i fotball 1991–1992
Belgisk toppdivisjon i fotball ble opprettet i sesongen 1895-96. Det belgiske fotballforbundet står for organiseringen av ligaen. De er igjen underlagt av UEFA, som setter hovedreglene for hvordan fotball organiseres i Europa.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Femtosekund
Femtosekund er en avledet SI-enhet for tid. Et femtosekund er lik 10−15 sekunder. Symbolet for femtosekund er fs.
1 femtosekund er lik:
Og motsatt:
Sekunde 1 E-15 s
Rio Apa-skjoldet
Rio Apa-skjoldet er et drøyt 2 milliarder år gammelt kraton (grunnfjellsskjold) i Sør-Amerika, som i likhet med de fleste kratonene her og i Afrika stammer fra proterozoikum for 2,5 – 1,0 milliarder år siden. Disse kratonene fra (meso-proterozoikum) fløt en tid sammen og dannet urkontinentet Vest-Gondwana. Rio-Apa-skjoldet ligger like sør for Amasonasskjoldet, og dessuten øst for den andeske kollisjonssonen. Underflatisk støter det i vest sammen med Arequipa-Antofalla-skjoldet, et terran som for 1 milliard år siden og 530 millioner år siden kolliderte med Amasonasskjoldet.
Dette grunnfjellsskjoldet har et areal på om lag 247 000 km2, og utgjør den nordlige del av Argentina.
United States Libertarian Party
Libertarian Party («Det libertarianske parti») var per 2020 det tredje største politiske partiet i USA foran The Green Party.
Partiet ble grunnlagt av en liten gruppe aktivister ledet av David Nolan den 11. desember 1971 i Colorado. Ved presidentvalget i 2016, oppnådde partiet 3,3 % av stemmene (over 4 millioner stemmer).
Partiets politikk går ut på å maksimere individets frihet. De mener at alle føderale skatter bør avskaffes. Partiet ønsker å legalisere gambling, alle rusmidler, og sexarbeid hvis begge parter samtykker og er voksne. De ønsker i tillegg at USA skal åpne sine grenser for innvandring.
Otacílio Costa
Otacílio Costa er en kommune i delstaten Santa Catarina i sørregionen av Brasil.
Morten Langerød
Morten Langerød (født 13. november 1954) er en norsk handikappidrettsutøver som har deltatt i tre paralympiske vinterleker for Norge. Han har vunnet til sammen fem gullmedaljer fra disse lekene.
Qujing kullkraftverk
Qujing kullkraftverk er et kullkraftverk ved en kullgruve, beliggende i byen Qujing nær millionbyen Kunming i provinsen Yunnan i det sørlige Kina. Det har en installert produksjonskapasitet på 1 200 MW, en dobling av den opprinnelige kapasiteten på 600 MW fra første utbyggingstrinn (1999). Eier er State Development & Investment Company, mens operatør er Meiya Power Company Ltd (MPC).
Utbyggingen i to faser var sluttført i henholdsvis 1999 og 2004.
Jim Protector’s Guide to Self-Pity
Jim Protector's Guide to Self-Pity er en EP med Jim Protector, utgitt i 2004.
The Perry Bible Fellowship
The Perry Bible Fellowship (eller PBF) er en stripeserie av Nicholas Gurewitch. Den ble opprinnelig publisert i Syracuse Universitys studentavis The Daily Orange. Serien er vanligvis tre til fire ruter lang, og tar ofte i bruk forskjellige tegnestiler for å fremheve poengene. Nicholas Gurewitch bruker ofte emner som ironi, religion, krig, seksualitet, science fiction, selvmord, vold, og død blandet med barnefantasi og klisjeer for å skape uventet og morbid humor.
Seriens tittel kommer fra en kirke i Maine.
Kristoffer Oustad
Kristoffer Oustad (født ) er en norsk gitarist. Han er, sammen med Eddie Risdal, grunnlegger av death metal-bandet V:28.
Asperudåsen (Oslo)
Asperudåsen (1-57, 2-56) er en vei og et boligområde på Holmlia i bydel Søndre Nordstrand i Oslo. Grovt sett dreier det seg om to omtrent parallelle veiløp nordover fra Asperudveien der sistnevnte går i retning øst/vest. Det er parkeringsplass i sørkant av blokkbebyggelsen og restriksjoner på kjøring langs blokkene. Fra nordre del av det vestre løpet er det gangveiforbindelse ned til den nordligste snuplassen i Asperudveien. Området er forbundet med Holmlia senter ved bussrute 77B.
Navnet ble vedtatt i 1981 og kommer av husmannsplassen Asperud under Leirdal gård i Prinsdal.
Det belarusiske latinske alfabetet
Det belarusiske latinske alfabetet eller łacinka (, fra belarusisk лацінка for latinsk skrift generelt) er et samlenavn på en rekke historiske alfabeter som har gjengitt belarusisk (kyrillisk) tekst med latinske skrifttegn. Moderne łacinka likner det sorbiske alfabetet og henter trekk fra det polske og det tsjekkiske alfabetet.
Systemet
Łacinka slik det er brukt i publikasjoner siden 1990:
Moderne bruk
Łacinka opplevde en viss bruk i det som nå er Belarus på slutten av 1800-tallet og begynnelsen av 1900-tallet. Belarusisk ble offisielt skrevet med latinsk skrift i de tyskokkuperte områdene av Belarus mellom 1941 og 1944.
I dag brukes den latinske skriften sporadisk av enkelte forfattere i avisen Naša Niva, tidsskriftet Arche og en del av den belarusiske diaspora-pressen på Internett.
23. november 2000 ble det innført et offisielt system for transkripsjon av belarusiske navn som var svært likt łacinka. Den viktigste forskjellen var at «myk l» ble gjengitt med ĺ – som ń, ś osv. – mens bokstaven ł for «hard l» mangler i det offisielle systemet. I 2012 ble metroen i Minsk utstyrt med skilt der «myk l» ikke var gjengitt med ĺ, men med li.
Łacinka er ikke en ren romanisering av det kyrilliske alfabetet belarusisk vanligvis skrives med, i og med at systemet har egne ortografiske konvensjoner. For eksempel tilsvares kyrillisk е av enten e, ie eller je avhengig av uttalen og den foregående lyden.
Historie
Under reformasjonen på 1500-tallet dukket de første kjente eksemplene på latinsk gjengivelse av belarusisk tekst opp. Disse gjengivelsene av ukodifiserte og i all hovedsak et resultat av at de gammelbelarusiske lydene ble skrevet ned med polsk skrivemåte.
På 1600-tallet økte bruken av latinsk skrift blant belarusiske katolikker, men uten at den kyrilliske skriften ble forlatt. Denne bruken avtok da polsk tok over som offisielt språk fra rundt 1710.
Utover 1700-tallet ble latinsk skrift fortsatt brukt i enkelte verker skrevet på samtidens belarusiske språk.
Fra andre halvdel av 1800-tallet opplevde bruken av latinsk skrift en renessanse. Dette var dels en følge av at mange av skribentene tilhørte den polske kulturkretsen, dels en konsekvens av de trykkeritekniske mulighetene i samtiden. Skrivemåten var på denne tiden fortsatt mer preget av polsk, med sz for š, cz for č, ż for ž og w for v.
Mens det vestlige Belarus var en del av Polen 1921–1939, ble latinsk skrift brukt til trykking av belarusiske skifter i større grad. Et kodifisert belarusisk latinsk alfabet ble for første gang presentert i den 5. (uoffisielle) utgaven av Taraškievič’ grammatikk (1929).
Med utbredelsen av russisk språk og dermed det kyrilliske alfabetet gikk belarusiske forleggere i begynnelsen av 1900-tallet delvis tilbake til det kyrilliske alfabetet.
I 1920- og 30-årene ble det i belarusiske filologiske kretser diskutert å gå over til det latinske alfabetet. Diskusjonen tok slutt i og med Stalins nye russifiseringspolitikk fra 1929/1933 – bruken av łacinka ble i sovjetrepublikken Belarus betegnet som kontrarevolusjonær og følgelig forbudt.
Belarusisk ble skrevet med latinsk skrift i det tyskokkuperte Belarus 1941–1944, og blant den belarusiske diasporaen i Praha (1920–1945). Etter andre verdenskrig er belarusisk stundom blitt skrevet med latinsk skrift blant den belarusiske diasporaen i Vest-Europa og Amerika, spesielt i Vest-Tyskland og USA.
Mido
Ahmed Hossam Hussein Abdelhamid, eller Mido som han oftest blir kalt, (født 23. februar 1983 i Kairo, Egypt) er en tidligere egyptisk fotballspiller.
Picosekund
1 picosekund er lik:
Og motsatt:
1 E-12 s
Huun-Huur-Tu
Huun-Huur-Tu (tuvinsk: Хүн Хүртү Khün Khürtü) er en musikkgruppe fra Tuva, en russisk republikk ved grensen til Mongolia.
Ett av de distinktive elementene i musikken deres er strupesang. De bruker instrumenter som igil, khomus, doshpuluur, sjamantrommer og annet.
Historie
Xöömei-kvartetten Kungurtuk ble dannet i 1992 av Kajgal-ool Khovalyg, brødrene Aleksandr og Sajan Bapa, og Albert Kuvezin. Ikke lenge etterpå forandret gruppen navnet til Huun-Huur-Tu, som betyr solstråler, nærmere bestemt den effekten man kan se ved soloppgang på steppene, hvor høyt gress deler sollyset opp i vannrette stråler som blir klart synlige i morgendisen.
Musikken er fokusert på tradisjonelle tuvinske folkesanger. Det første albumet, 60 Horses In My Herd, ble sluppet i 1993. Det var spilt inn i London og Mill Valley, California.
Kuvezin forlot gruppen for å danne det mer rock-baserte Yat-Kha før innspillingen av det neste albumet begynte. Kuvezin ble erstattet av Anatolij Kuular, som tidligere hadde arbeidet med Khovalyg og Kongar-ool Ondar i Tuva Ensemble. Den nye besetningen spilte inn The Orphan's Lament i New York og Moskva, og ga det ut i 1994.
I 1995 forlot Aleksandr Bapa, som hadde produsert de to første albumene, bandet. Han ble erstattet av Aleksej Saryglar, tidligere et medlem av det russiske ensemblet Siberian Souvenir. Et tredje album, If I'd Been Born An Eagle, spilt inn i Nederland, fulgte i 1997. Denne gangen spilte gruppen i tillegg til den tradisjonelle folkemusikken, noen mer kontemporære tuvinske sanger fra den siste halvdelen av det 20. århundre.
Tidlig i 1999 slapp gruppen sitt fjerde album, Where Young Grass Grows. For første gang på et Huun-Huur-Tu-album kunne man høre ikke-tuvinske instrumenter (annet enn gitar), blant annet harpe, tabla, scottish smallpipes og synthesizer. Albumet har også to utdrag av opptak av Kaigal-ool og Anatoli som synger mens de rir på de tuvinske steppene.
I 2001 utga gruppen sitt første konsertalbum.
I 2003 forlot Kuular gruppen og ble erstattet med Andrej Mongusj, en erfaren lærer i xöömei og tuvinske instumenter.
Album
Med The Bulgarian Voices - Angelite:
Lahn-Dill-Kreis
Lahn-Dill (tysk: Lahn-Dill-Kreis) er et administrativt distrikt (Landkreis) i den tyske delstaten Hessen. Det har fått navn etter elvene Lahn og Dill.
Lahn-Dill ligger mellom byene Frankfurt am Main, Siegen og Kassel, og har Wetzlar som adminstrasjonssentrum. Lahn-Dill er en del av Rhein-Main-området.
Administrativ inndeling
Distriktet er inndelt i treogtyve kommuner (Gemeinden).
Gibidum-demningen
Gibidum-demningen er en demning med vannkraftverk i smeltevannet av Aletschbreen i kantonen Valais, helt sør i Sveits. Den regulerte innsjøen, Stausee Gibidum, er på 0,21 km² og demmes opp av en buedam som er 327 m lang og inntil 122 m høy. Installert vannkrafteffekt er 340 MW. Anleggsarbeidene ble innledet i 1964 og fullførte i 1967.
Ouro
Ouro er en kommune i delstaten Santa Catarina i sørregionen av Brasil.
Ivar Johansen
Ivar Johansen er navnet til flere personer:
Hjelpefrukt
Hjelpefrukt er en diasporetype hvor det i tillegg til frukt (fruktknutevev) også inngår andre deler av blomsten. For eksempel blomsterbunnen.
Gode eksempler på planter med en slik type frukt er eple, nype og jordbær. Den gode spiselige delen av disse «fruktene» er i hovedsak blomsterbunn. En blomsterbunn er ikke en del av den ekte frukten.
Hos eplet sitter den «ekte» frukten inne i kjernehuset. Hos jordbær er de ekte fruktene alle de små nøttene som sitter på overflaten. Hos nype er fruktene de små nøttene som sitter i hulrommet inne i nypa. Bjørnebær må også klassifiseres som en hjelpefrukt fordi blomsterbunnen følger med «bæret», i motsetning til bringebær som er en samfrukt (av steinfrukter) fordi blomsterbunnen (den hvite tappen) sitter igjen på planta.
Antilibanon
Store deler av grensen mellom Syria og Libanon går langs Antilibanon. I nord begynner fjellkjeden ved byen Homs i Syria. Vest for Antilibanon ligger Bekaadalen og i øst Helbun-dalen med Damaskus.
Al Taliaferro
Charles Alfred Taliaferro (født 29. august 1905, død 3. februar 1969), kjent som Al Taliaferro, var en amerikansk tegneserieskaper som jobbet for Disney.
Al Taliaferro begynte tegneseriekarrieren med å sette tekst til Mikke Mus-striper i 1931-1932 (såkalt «lettering»), men er mest kjent for å ha tegnet avisstripen om Donald Duck fra starten i februar 1938 til han døde i 1969. Bob Karp skrev som regel manus til stripen. Taliaferro var medskaper av mange kjente Disney-figurer, blant annet Ole, Dole og Doffen, Guffen og Bestemor Duck.
Luton Town FC
Luton Town Football Club er en engelsk fotballklubb fra byen Luton i Bedfordshire. Klubben ble stiftet i 1885, og ble valgt inn i The Football League i 1897. «The Hatters», som er kallenavnet til Luton Town, spiller hjemmekampene sine på Kenilworth Road Stadium som har en tilskuerkapasitet på 10280. Kallenavnet er et knyttet til byen Luton sin historiske tilknytning til hatteproduksjon.
Luton Town har en norsk supporterklubb som heter Luton Town Supporters Club of Scandinavia.
Spillerstall
Oppdatert 17. august 2023.
Half Finished/Half Begun
Half Finished/Half Begun er en EP med Jim Protector, utgitt i 2002.
Hong Tianguifu
Hong Tianguifu (kinesisk: 洪天貴福; pinyin: Hóng Tiānguìfú; 23. november 1849-18. november 1864), også kjent som Hong Tiangui og som Hong Futian (洪福瑱; Hóng Fútiàn) i Qing-dynastiets historieopptegnelser, var den andre og siste kongen av Det himmelske kongedømmet Taiping. Han er ofte referert til som Den yngre herre. Som sin far Hong Xiuquan var han offisielt Himmelens konge, og for å skille mellom dem ble han kalt Den yngre himmelens konge.
Sven Henriksen
Sven Henriksen er navnet til flere personer:
Hong Tianguifu
Bakgrunn og virke
Hong var fjorten år gammel da han etterfulgte faren, men ble ikke like respektert av prinsene, og ble baksnakket. I Zhong-prins Li Xiucheng beskriver seg selv, de selvbiografiske nedtegnelsene til en av Det himmelske kongedømmets prinser som ble skrevet kort tid før hans henrettelse, blir Hong Tianguifu beskrevet som "uerfaren, bortskjemt og udugelig." Hong Tianguifu red heller aldri på en hest, som da var ekstremt viktig for kommandanter i kriger.
Fire måneder etter hans kroning ble Nanjing, taipingopprørernes hovedstad, inntatt av Qing-dynastiets styrker. Hong Tianguifu unnslapp til Østre Dam (Dongba) i Jiangsu i juli 1864 og møtte der sin onkel Hong Rengan (prins Gan). De dro først til Guangde i Anhui, deretter til Huzhou i Zhejiang for å møte den lokale taipingkommandanten, Huang Wejin. Qing-dynastiet sendte styker under Zuo Zongtang og Li Hongzhang for å angripe byen, og Chen Xueming, taipingkommandanten som skulle forsvare byens sørport, orverga seg 26. august 1864. Hong Tianguifu, Hong Rengan og Huang Wejin måtte deretter flykte fra byen neste natt, men Huang Wejin døde snart av sår. Resten av de overlevende forsøkte å unnslippe til grenseregionen mellom Jiangxi, Guangdong og Fujian for å slå seg sammen med restene av taipinghæren under Li Shinxian, men 9. oktober samme år falt de i bakhold for keiserlige kinesiske styrker i Shicheng, og Hong Rengan ble deretter fanget og henrettet 23. november i Nanchang i Jiangxi. Hong Tianguifu unnslapp til fjellene nær Shicheng etter at det som var igjen av styrkene hans var ødelagte, og han ble fanget 25. oktober og senere henrettet av Qing-soldater 18. november, da fjorten år gammel.
Noe av Hong Tianhuifus personlighet kan en se gjennom hans bemerkinger før henrettelsen: "Guangdong er ikke noe fint sted, jeg vil ikke dra tilbake. Jeg vil bare studere med gamle mester Tang i Hunan, så bli en førstegrads lærd." Denne tilsynelatende uskyldige, meningsløse og irrelevante kommentaren ble regnet som et desperat og forgjeves forsøk på å unnslippe sin malplasserte død ved å lure henretteren til å bli forvirret om hans identitet. Den kan også ha vært en total mangel på forståelse av hva som skjedde med ham og hans tapte kongedømme.
Til tross for hans korte regjeringstid som konge, fikk han utstedt et offisielt jadesegl, som blir utstilt i historiemuseet i Hongkong. Hong Tianguifus fornavn er unikt ved at det består av tre skrifttegn, mens nesten alle kinesiske fornavn bare har ett eller to skrifttegn.
Mick Ronson
Michael «Mick» Ronson (født 26. mai 1946 i Hull, død 29. april 1993 i London) var en engelsk gitarist, multiinstrumentalist, låtskriver, arrangør og produsent.
Han er best kjent for sin tid sammen med David Bowie, som en av «The Spiders from Mars». Han har også deltatt på albuminnspillinger med Ian Hunter og Bob Dylan, samt turnert med Van Morrison, i tillegg til å ha spilt inn flere soloalbum.
Mick Ronson produserte i 1991 den norske popgruppen Secret Mission (med Kjersti Bergesen på vokal) sin plate Strange Afternoon.
Han ble ranket i 2011 som nummer 64 på «Rolling Stones liste over 100 største gitarister gjennom tidene».
Jarle Johnsen
Han har vunnet til sammen sju medaljer (fire gull, to sølv og en bronse) fra disse lekene.
Efaner
De er nattaktive og ganske små med en maksimal lengde på 90 cm. Hodet er pæreformet og nakken er tynn. Karakteristisk for slekten er at de prøver å skremme fiender ved å bøye kroppen i C-form. Der buktningene på kroppen møtes blir de kjølformede skjellene gnidd mot hverandre så det oppstår en fresende lyd.
Efaner har et svært giftig bitt og er vanlige i store deler av utbredelsesområdet. De forårsaker derfor mange dødsfall blant mennesker. Sammensetningen av giften varierer mellom artene, og motgift som virker mot bitt fra én art kan ha liten virkning mot bitt fra andre arter. Behandlingen kompliseres ved at efanenes systematikk er komplisert og forvirrende.
Inntil 1980-årene antok man at det bare var to arter: Echis coloratus i Arabia, Jordan, Israel og østre Egypt; og E. carinatus i resten av utbredelsesområdet. Det er nå beskrevet mange nye arter, og molekylærgenetiske metoder viser at efanene kan fordeles på fire klader. E. carinatus i nåværende betydning er begrenset til Asia fra østre Arabia og videre østover.
Friidrett under Asialekene 2002
Friidrett under Asialekene 2002. Friidrett var en av flere sporter under de fjortende Asialekene som ble arrangert i Busan i Sør-Korea i perioden 2. til 16. oktober 2002. Det var totalt 45 øvelser, 24 for menn og 21 for kvinner. Kina ble beste nasjon med fjorten gullmedaljer foran India og Saudi-Arabia med sju hver.
Grande Dixence vannkraftverk
Bieudron-stasjonen i Cleuson har tre Peltonturbiner hver på 432 – 449 MW, med totalt installert vannkrafteffekt på 1 269 MW. Direkteeffekten av Grand Dixence og litt kraft fra Mauvoisin-demningen (128 MW), gir en vannkraftproduksjon på inntil 1 800 – 2 100 MW i hele komplekset.
Grande Dixence vannkraftverk er et kompleks som omfatter følgende fire kraftstasjoner:
Reservoarene omfatter Lac de Cleuson på 0,51 km², og Lac des Dix på 3,65 km². Sistnevnte reguleres av Grande Dixence-demningen, som er hele 285 meter høy og dermed den høyeste i Europa. Demningens vekt er 15 millioner tonn, mer enn vekten av Keops-pyramiden. Innsjøen, som ligger 2 364 moh., blir inntil 284 meter dyp når den er fylt opp med inntil 400 millioner m³ vannmengder.
De fire kraftstasjonene ligger 1 800 meter lavere enn demningen, altså på om lag 550 moh. nede i Rhône-dalen. Det er i tillegg egne pumpestasjoner i Arolla, Ferpècle, Stafel og Z'Mutt. Operatørselskapet er det lokale konsortiet Grande Dixence SA, som ble grunnlagt i 1950 og holder til i byen Sitten. Årlig produksjon er på om lag 2 TWh, som utgjør om lag en femtedel av den elektriske kraften som produseres ved hjelp av oppdemming i Sveits.
Den første demningen i Grande Dixence ble anlagt 1922–47, men dagens store demning ble nyanlagt fra 1951 til 1965, gjennom 15 års anleggsarbeid. I 1958 ble vekselstasjonen i Chamoson satt opp, og i løpet av tjue år var totaleffekten oppe i 800 MW. Dette ble mer enn doblet gjennom anleggsarbeider 1993–98, da kraftstasjonen i Cleuson ble bygget ut.
I år 2000 inntraff det et brudd i det ene avløpsrøret for vann fra demningen, og anlegget ble stengt for rekonstruksjon. Dette startet i 2005 og er planlagt ferdigstilt i 2010.
Derinerdemningen
Derinerdemningen er en buedam med vannkraftverk under bygging for energiproduksjon i det nordøstre Tyrkia, nær grensen til Georgia. Den er anlagt på elven Çoruh i provinsen Artvin, nær byen Artvin. Byggingen har foregått fra 1998.
Demningen er 207-250 meter høy og 720 m lang, og det oppdemmede reservoaret er 70 km langt og 26,4 km² stort. Installert vannkrafteffekt er 670 MW fordelt på fire turbiner, og midlere årsproduksjon vil være ca. 2.118 GWh.
Golia Velhus
Golia Velhus (også kalt Godlia Kino) er et kombinert forretnings- og forsamlingslokale på Godlia i Østensjø bydel i Oslo. Huset er i funkisstil og ble bygget i 1934-35 på oppdrag fra Golia Velforening. Arkitekter var Klingenberg & Klingenberg. Kinoen har i dag konsesjon for 235 publikumsplasser, men det er i dag kun filmklubbene som driver filmvisning på kinoen.
Under andre verdenskrig ble huset delvis brukt som undervisningslokaler for Bryn skole, som hadde blitt overtatt av tyske okkupasjonsmakter.
Kinodriften
Det har helt siden starten vært drevet kino i huset, og det kalles derfor også Golia Kino. Robert Halvorsen og hans kone Anna sto for oppstarten av kinoen, og skaffet i 1935 Bauer kinomaskiner for kr 5,000. Første forestilling fant sted 10. mai 1935, og det var forestillinger med to voksenfilmer hver fredag og en barnefilm hver søndag. Bruken av bare én maskin gjorde at det måtte bli pause under filmframvisningen. Sitteplassene besto av seksseters benker med tresete og trerygg. De første årene hadde kinoen også den klassiske kinogutten som gikk rundt i salen med brett på magen. Kinoen ble besøkt av barn og voksne fra Vålerenga, Etterstad, Bryn og andre steder. Billettprisen var én krone for voksne og 50 øre for barn.
Kinoen var i full drift under andre verdenskrig, med filmer fredag, lørdag og søndag. Alle tre forestillingene på søndager var som regel utsolgt. Fredager og lørdager ble Halvorsen pålagt å vise sette opp minst en forestilling med tysk film, og da var det svært lite besøk.
Ouro Verde (Santa Catarina)
Ouro Verde er en kommune i delstaten Santa Catarina i sørregionen av Brasil.
Golia Velhus
Kinodriften
Filmfremviserne fra 1953 ble etterhvert installert. Disse står fortsatt i lokalet.
På 1950-tallet var det kinovisning kl 19 og 21 fredag, søndag og mandag, og en barneforestilling kl 17 på søndag. På 1960-tallet var kinoen også mye brukt. Spesielt «spagettiwestern»-, katastrofe-, sengekant- (mykporno fra Danmark), Elvis Presley- og bilfilmer ble godt besøkt.
Kinoen har også blitt brukt til å vise skolekino.
Kinoen ble ettervert drevet på frivillig basis av velforeningen. I 1985 ble Golia Filmklubb stiftet, og hadde Postmannen ringer alltid to ganger som første forestilling. I 2011 ble Golia Barnefilmklubb stiftet.
Godlia filmfest
Godlia filmfest var en filmfestival på Godlia kino, arrangert i 2013 og 2014. Festivalen ble arrangert av Hedda Fredly og Cato Fossum i samarbeid med Golia Vel, Golia filmklubb og Golia barnefilmklubb. Festivalen ble arrangert første gang i september 2013, og hadde da film fra Oslo øst som tema. Thomas Hylland Eriksen og historien om Origamijenta var festivalens åpningsfilm, og ble introdusert av regissør Dag Johan Haugerud. I alt var det elleve visninger, hvorav to visninger av barne- og ungdomsfilm. Festivalen hadde ca 350 besøkende. Golia filmfest ble 3. mai 2014 tildelt Cinema Neuf-prisen 2014.
Godlia filmfest ble arrangert for andre gang 19.-21. september 2014, denne gangen med tema film om forsteder og drabantbyer.
Nasjonalistmøtet i 1995
Golia Kino har fått mye oppmerksomhet på grunn av Den Norske Forenings møte i 1995 hvor Frp-politikeren Øystein Hedstrøm deltok og holdt tale.
Reformpartiet (USA)
Reformpartiet (engelsk: Reform Party of the United States of America, RPUSA) er et amerikansk politisk parti grunnlagt av forretningsmannen Ross Perot i 1995. Partiet har ønsket et oppgjør med topartisystemet i USA, og beskrives gjerne (i amerikansk forstand) som sentrumsorientert, populistisk og konservativt.
Ross Perot gjorde et spesielt godt valg i 1992 som uavhengig kandidat og han ble den første kandidat utenom republikanerne og demokratene siden 1912 som fikk en reell sjanse til å vinne valget, i hvert fall få betydning for utfallet. Han fikk om lag 20% av stemmene på landsbasis. Ross Perot stilte igjen til valg, denne gang som reformpartiets kandidat i 1996 og fikk 8% av stemmene.